มีคำถามข้อสงสัยช่วยตอบด้วยนะ ขอบค่ะ 1.ประจำเดือนขาดไป12วันแล้วเพราะอะไร 2.เช้าวันนี้มีเมือกใสเหมือนไข่ขาวออกมาจากช่องคลอดเกิดจากอะไร 3.เวียนหัวปวดหัวนิดหน่อยอาการนี้เป็นปกติอยู่แล้วเพราะเป็นทุกวันไม่ว่าจะเป็นและไม่เป็นประจำเดือน รวมอาการทั้งแบบนี้มีโอกาสตั้งครรภ์ได้หรือไม่ ปล.มี พสพ แบบไม่ได้ป้องกันแต่ปล่อยข้างนอก และมี พสพ ก่อนประจำเดือนมา 3วัน และซื้อเทสตรวจครรภ์มาแล้วแต่ยังไม่ได้ตรวจ เกรงว่าจะอ่านผลยังไม่แม่นยำ และแต่ก่อนเมื่อสองปีที่แล้วเคยประจำเดือนขาดไป6เดือน แล้วไปหา และให้กินยาคุมปรับฮอโมนแล้วเพราะตอนนั้นไม่ได้มี พสพ ปัจจุบันประจำเดือนมาปกติแต่เพิ่งมาขาด ในเดือนนี้อีกครั้ง 12 วัน
สวัสดีค่ะ หากถึงกำหนดที่ประจำเดือนควรจะมา แต่ไม่มา อาจเกิดได้จากหลายสาเหตุ เช่น การตั้งครรภ์ มีความเครียด ทำงานหนัก พักผ่อนน้อย อดนอน อดอาหาร มีน่ำหยักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เช่น ไข้หวัด ท้องเสีย เป็นต้นส่วนการมีเพศสัมพันธ์แบบหลั่งนอก ก็จะมีโอกาสตั้งครรภ์ได้ ซึ่งการที่จะทราบว่ามีการตั้งครรภ์หรือไม่นั้น ต้องรออย่างน้อย 2 สัปดาห์นับจากที่วันที่เพศสัมพันธ์ไปก่อน แล้วจึงจะตรวจดูค่ะสำหรับเมือกใสที่ออกจากช่องคลอด ก็คือตกขาวที่ปกติ ซึ่งจะออกมาตามการเปลี่ยนแปลงของฮอร์โมน โดยอาจเป็นช่วงก่อนการมีประจำเดือนมาก็ได้ส่วนอาการปวดหัว เวียนหัว ไม่ได้เป็นอาการเฉพาะของการตั้งครรภ์ อาจใช่หรือไม่ใช่ก็ได้ การจะทราบว่าตั้งครรภ์หรือไม่ ต้องตรวจหาจากปัสสาวะหรือเลือดเท่านั้นค่ะ ไม่สามารถระบุจากอาการได้อย่างไรก็ตาม หากตรวจแล้วไม่พบการตั้งครรภ์ และประจำเดือนไม่มาเกิน 3 เดือน ก็ควรไปพบแพทย์เพื่อตรวจหาสาเหตุอื่นๆ ต่อไป เช่น การผลิตฮอร์โมนของรังไข่ผิดปกติ มีภางวะไทรอยด์ฮอร์โมนผิดปกติ เป็นต้น